God se liefde is eindeloos - Solidariteit WêreldSolidariteit Wêreld
Tuis › 10 minute voor werk Juig › God se liefde is eindeloos
Prys die Here, want Hy is goed! Aan sy liefde is geen einde nie.
Die opvallendste kenmerk van hierdie psalm is die refrein: "Aan sy liefde is geen einde nie," wat in elkeen van die 26 verse van die psalm voorkom. Die digter kan die feit dat God se liefde vir sy volk eindeloos is, nie genoeg beklemtoon nie. Hy beskryf dan die verskillende gebeure uit die volk se geskiedenis wat hierdie feit vir hulle onderstreep. En elke keer eindig dit op dieselfde noot: Daar is geen einde aan God se liefde vir sy kinders nie.
Hierdie psalm word volgens die Joodse tradisie die "Groot Hallel" genoem. Die Jode het dit met Paasfees gesing, en daar word beweer dat Jesus ook hierdie psalm gesing het terwyl Hy die laaste Avondmaal saam met sy dissipels gevier het. Hierna is Hy weggeneem om gekruisig te word. Dit maak hierdie psalm vir ons nog meer besonders: Want Golgota is juis die finale bewys van die oneindigheid van God se liefde vir ons. Jy hoef dus nooit bang te wees dat God se liefde vir jou sal opraak nie. Dit is 'n liefde sonder einde. 'n Liefde wat keer op keer in die verlede vir jou bewys is. 'n Liefde wat sal aanhou ten spyte van jou eie ontrou. 'n Liefde wat nie berus op jou pluspunte nie, maar 'n liefde wat voortduur ten spyte van jou foute en tekortkomings.
Here Jesus, baie dankie dat u liefde vir my geen einde het nie. Dat dit aanhou, al verdien ek dit glad nie. Dankie vir die versekering dat ek nooit sonder u liefde hoef te wees nie. Amen.
Shireen is 'n absolute kantoorkampioen- binne en buite haar normale, daaglikse werk, wat grotendeels die administrasie van ons skool van bykans 1500 leerders, behartig. Voorts dien sy al vir baie jare as Tesourier op die SBL, is 'n voorvatter in die inisieering en deurvoer van vele projekte om Pacaltsdorp Primêre Skool een van die doelgerigste, mees uistaande skole in 'n voormalig benadeelde omgewing, met 'n st